62019TJ0265_INF
Решение на Общия съд (трети състав) от 30 юни 2021 г. —Италия/Комисия
(Дело T‑265/19)
„ЕФГЗ и ЕЗФРСР — Разходи, изключени от финансиране — Разходи, направени от Италия — Уравняване на сметки — Клиринг с оглед на съответствието — Финансови корекции — Регламент (ЕС) № 1306/2013 — Риск от финансова вреда — Регламент (ЕО) № 1290/2005 — Регламент (ЕО) № 885/2006 — Първоначално разкриване на нередности по административен или съдебен ред — Наличие на нередност“
1.
Селско стопанство — Обща селскостопанска политика — Финансиране от ФЕОГА, ЕФГЗ и ЕЗФРСР — Уравняване на сметки — Отказ от поемане на разходи, произтичащи от нередности при прилагането на правната уредба на Съюза — Оценка на загубите за Фонда — Задължение за Комисията да установи наличието на действително понесена от Фонда вреда — Липса
(член 31, параграф 2 от Регламент № 1290/2005 на Съвета; член 52, параграф 2 от Регламент № 1306/2013 на Европейския парламент и на Съвета)
(вж. т. 44)
2.
Селско стопанство — Финансиране от ЕЗФРСР — Принципи — Отказ от поемане на разходи, произтичащи от нередности при прилагането на правната уредба на Съюза — Финансова корекция — Условия — Наличие на съществен пропуск, водещ до реален риск от загуба за ЕЗФРСР
(член 74, параграф 1 от Регламент № 1306/2013 на Европейския парламент и на Съвета)
(вж. т. 47 и 100)
3.
Селско стопанство — Обща селскостопанска политика — Финансиране от ФЕОГА, ЕФГЗ и ЕЗФРСР — Уравняване на сметки — Първоначално разкриване на нередности по административен и съдебен ред — Понятие — Установяване въз основа на потенциална нередност — Изключване
(член 35 от Регламент № 1290/2005 на Съвета)
(вж. т. 96—99 и 101)
Предмет
Искане на основание член 263 ДФЕС за частична отмяна на Решение за изпълнение (ЕС) 2019/265 на Комисията от 12 февруари 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 44, 2019 г., стр. 14), доколкото се отнася до някои разходи, направени от Италианската република
Диспозитив
1)
Отменя Решение за изпълнение (ЕС) 2019/265 на Комисията от 12 февруари 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), доколкото с него се изключва финансирането от страна на Съюза за някои разходи, направени от Италианската република, в размер на 305122,74 EUR.
2)
Отхвърля жалбата в останалата ѝ част.
3)
Италианската република и Европейската комисия понасят съответно направените от тях съдебни разноски.